## Pravilnik o načinu obavljanja zdravstvenih pregleda osoba koje su kliconoše ili se sumnja da su kliconoše određenih zaraznih bolesti

### NN 23/1994 (25.3.1994.), Pravilnik o načinu obavljanja zdravstvenih pregleda osoba koje su kliconoše ili se sumnja da su kliconoše određenih zaraznih bolesti

# MINISTARSTVO ZDRAVSTVA

Na temelju članka 38. Zakona o zaštiti pučanstva od zaraznih
bolesti ("Narodne novine", br. 60/92), ministar zdravstva donosi

## PRAVILNIK

### O NAČINU OBAVLJANJA ZDRAVSTVENIH PREGLEDA OSOBA KOJE SU KLICONOŠE ILI SE SUMNJA DA SU KLICONOŠE ODREÐENIH ZARAZNIH BOLESTI

I. OPĆE ODREDBE

Članak 1.

Ovim se pravilnikom propisuje način obavljanja zdravstvenog pregleda
osoba koje su preboljele dizenteriju, trbušni tifus, paratifus A i B, zarazno
trovanje hranom uzrokovano salmonelom. virusnu žuticu tipa B ili virus
humane imunodeficijencije (HIV) te osoba za koje se sumnja da nose zarazne
klice tih bolesti.

Članak 2.

Osobe iz članka 1. ovog pravilnika. podvrgavaju se zdravstvenom
pregledu nakon završenog lijećenja, radi utvrđivanja da li izlućuju
klice zarazne bolesti koju su preboljele.

Članak 3.

Zdravstveni pregled osoba iz članka 1. ovog pravilnika obavlja
nadležna zdravstvena ustanova.

II. ZDRAVSTVENI PREGLED

Članak 4.

Zdravstveni pregled osobe koja je preboljela dizenteriju ili zarazno
trovanje hranom uzrokovano salmonelama obuhvaća pregled stolice.
Bakteriološki pregled iz stavka 1. ovog članka obavlja se tri dana
uzastopce po prestanku kliničkih znakova bolesti.

Članak 5.

Zdravstveni pregled osobe koja je preboljela trbušni tifus ili paratifus
A i B obuhvaća bakteriološki pregled stolice i mokraće. Bakteriološki
pregled iz stavka 1. ovog članka obavlja se tri puta. Prvi bakteriološki
pregled obavlja se nakon proteka sedam dana od dana prestanka liječenja,
a ostaIi pregledi u razmaku od najmanje 24 sata od izvršenog prvog odnosno
drugog pregleda. Ako su rezultati pregleda iz stavka 1. ovog članka
negativni obavlja se ponovni pregled nakon šest mjeseci od posljednjeg
negativnog bakteriološkog nalaza.

Članak 6.

Zdravstveni pregled osobe koja je preboljela virusnu žuticu tipa B obuhvaća
pregled krvi.

Serološki pregled osobe iz stavka 1. ovog članka, obavlja se
jednokratno po prestanku kliničkih znakova bolesti.

Članak 7.

Zdravstveni pregled osobe koja je preboljela sindrom stečenog
nedostatka imuniteta (AIDS), odnosno bilo koju njegovu manifestaciju, obuhvaća
pregled krvi.

Serološki pregled osobe iz stavka 1. ovog članka, obavlja se
jednokratno za vrijeme liječenja oboljelog.

Članak 8.

Osoba za koju se zdravstvenim pregledom utvrđi da stalno ili povremeno
izlučuje klice trbušnog tifusa, paratifusa A i B, dizenterije, zaraznog
trovanja hrarkom uzrokovanog salmonelama, virusne žutice tipa B ili HIV-a,
smatra se kliconošom tih zaraznih bolesti i podvrgava se zdravstvenom nadzoru
sve dok se na temelju laboratorijskog nalaza ne utvrđi da ne izlučuju
klice. Kada zdravstvena ustanova na temelju obavljenog zdravstvenog pregleda
utvrdi da osoba po završenom liječenju izlučuje klice zarazne
bolesti koju je preboljela ili je kliconoša obvezna je o tome podnijeti
prijavu tijelu, državne uprave nadležnom za poslove sanitarne inspekcije
i zavodu za javno zdravstvo županije odnosno Grada Zagreba, nadležnom prema
mjestu prebivališta odnosno boravišta osobe koja izlučuje klice.

Članak 9.

Zdravstveni pregled osoba za koje se utvrđi da su kliconoše trbušnog
tifusa odnosno paratifusa A i B sastoji se iz bakteriološkog pregleda stolice
i mokraće.

Bakteriološki pregled stolice i mokraće obavlja se jedanput mjesečno
sve dok se na temelju tri uzastopce dobivena laboratorijska nalaza ne utvrđi
da osoba iz stavka 1 ovog članka ne izlučuje klice zarazne
bolesti koju je preboljela. Zdravstveni pregled osoba iz stavka 1 ovog
članka zapoćinje nakon što istekne trideset dana od dana kad
je utvrđeno da je osoba kliconoša.

Članak 10.

Ako se u roku od jedne godine od dana započetog zdravstvenog
pregleda kliconoše trbušnog tifusa odnosno paratifusa A i B ne dobiju tri
laboratorijska nalaza da osoba ne izlučuje zarazne klice, takva
osoba smatra se kroničnim kliconošom i podvrgava se daljnjem zdravstvenom
pregledu koji se sastoji iz bakteriološkog pregleda stolice i mokraee a
obavlja se svakih šest mjeseci.

Zdravstveni nadzor kroničnih kliconoša prestaje u slučaju
kad se na temelju šest uzastopce dobivenih laboratorijskih nalaza stolice
i mokraće uzetih u razmacima ne kraćim od mjesec dana utvrđi
da osoba više ne izlučuje uzročnike tifusa ili paratifusa.
Uzorci stolice i mokraće moraju se uzimati pod kontrolom. Najmanje
jedan uzorak mora se uzeti nakon primjene purgativnog sredstva.

Članak 11.

Osobe za koje se prilikom epidemioloških ispitivanja pri pojavi trbušnog
tifusa odnosno paratifusa A i B posumnja da nose klice tih bolesti, podvrgavaju
se zdravstvenom pregledu koji se sastoji iz bakteriološkog pregleda stolice.

Ako se za osobe iz stavka 1 ovog članka zdravstvenim pregledom
utvrđi da nose klice trbušnog tifusa odnosno paratifusa A i B, zdravstveni
nadzor tih osoba obavlja se na način propisan u članku 9.
i 10. ovog pravilnika.

Članak 12.

Uzročnici trbušnog tifusa ili paratifusa A i B otkriveni kod
osoba prilikom obavljanja zdravstvenog pregleda ili epidemioloških ispitivanja,
obvezatno se podvrgavaju fagotipizaciji.

Članak 13.

Zdravstveni pregled kliconoša dizenterije ili zaraznog trovanja hranom
izazvanog salmonelama sastoji se iz barteriološkog pregleda stolice. Bakteriološki
pregled stolice osoba iz stavka 1. ovog članka na šigele odnosno
na salmonele obavlja se tako da se uzmu dvije stolice u razmaku od najmanje
24 sata. U sIučaju pozitivnog nalaza, ponovno uzimanje stolice na
bakteriološki pregled (dvije stolice u razmaku od najmanje 24 sata) obavlja
se nakon što istekne četrnaest dana

Kada se na temelju dvaju uzastopce dobivenih laboratorijskih nalaza
utvrđi da osoba izlučuje identične klice šigele odnosno
salmonele, nastavlja se s uzimanjem stolice tako da se ponovno uzmu stolice
u razmaku od najmanje 24 sata i to svaka tri mjeseca, sve dok se ne utvrđi
da osoba ne izlučuje navedene zarazne klice.

Smatra se da osoba nije više kliconoša kad se na temelju dvaju uzastopce
dobivenih laboratorijskih nalaza utvrđi da osoba ne izlučuje
klice šigele odnosno salmonele.

Zdravstveni pregled osoba iz stavka 1. ovog članka zapoćinje
najkasnije po isteku petog dana računajući od dana kad je
utvrdeno da je ta osoba kliconoša.

Članak 14.

Osobe za koje se prilikom epidemioloških ispitivanja pri pojavi trovanja
hranom uzrokovanog stafilokokom koji izlučuje enterotoksin posumnja
da nose klice tog oboljenja, podvrgavaju se zdravstvenom pregledu koji
se sastoji iz bakteriološkog pregleda materijala uzetog sa sluznice ždrijela
i nosa odnosno promjena na koži. Bakteriološki pregled materijala uzetog
sa sluznice ždrijela i nosa odnosno s promjena na koži osoba kod kojih
se zdravstvenim pregledom utvrđi da su nosioci zaraznih klica, obavlja
se u razmaku od najmanje 24 sata sve dok se na osnovi dvaju uzastopce dobivena
laboratorijska nalaza ne utvrđi da osoba ne izlučuje klice tog
zaraznog oboljenja.

Zdravstveni pregled osoba iz stavka 1. ovog članka započinje
najkasnije po isteku petog dana računajući od dana kad je
utvrdeno da je ta osoba kliconoša. Ako se u hrani kojom je izazvano trovanje
dokaže prisustvo stafilokoka koji izlučuje enterotoksin, taj uzročnik
se obvezatno podvrgava fagotipizaciji. Isti postupak se provodi i s uzročnikom
kod osoba za koje se utvrđi da su nosioci tog uzročnika.

Članak 15.

Osobe za koje se prilikom epidemioloških ispitivanja pri pojavi streptokoknih
ili meningokoknih oboljenja posumnja da nose klice tih bolesti, podvrgavaju
se zdravstvenom pregledu koji se sastoji iz bakteriološkog pregleda odgovarajućih
materijala ždrijela, nosa odnosno stolice. Bakteriološki pregled materijala
uzetog sa sluznice ždrijela, nosa odnosno stolice kod osoba za koje je
zdravstvenim pregledom utvrđeno da su nosioci kiica tih oboljenja.
obavlja se u razmaku od najmanje 24 sata sve dok se na temelju dvaju uzastopce
dobivenih laboratorijskih nalaza ne utvrđi da osoba ne izlučuje
klice tih zaraznih oboljenja. Zdravstveni pregled osoba iz stavka 1. ovog
članka zapoćinje najkasnije po isteku petog dana računajući
od dana kad je utvrđeno da je ta osoba kliconoša.

Čtanak 16.

0sobe kod kojih se prilikom zdravstvenog pregleda utvrđi da su kliconoše
virusne žutice tipa B ili HIV-a, smatraju se kroničnim kliconošama
i pbdvrgavaju se daljnjem zdravstvenom nadzoru.

Zdravstveni nadzor iz stavka 1. ovog članka obuhvaća zdravstveni
pregled svakih šest mjeseci.

Zdravstveni nadzor kronićnih kliconoša virusne žutice tipa B prestaje
ako su dva uzastopna nalaza negativna. Osoba koja je zdravstvenim pregledom
utvrđena kronićnim kliconošom HIV-a, smatra se doživotnim kliconošom.

Članak 17.

Zdravstveni pregled kliconoša određenih ovim pravilnikom, obavlja
zdravstvena ustanova koja ima ustrojenu higijensko - epidemiološku službu
i na kojem području kliconoša ima prebivalište odnosno boravište.

III. EVIDENCIJE

Članak 18.

Zdravstvena ustanova iz članka 17. ovog pravilnika obvezna je
voditi evidenciju o kliconošama, na obrascima koji su sastavni dio ovog
pravilnika.

Ako kliconoša promijeni mjesto prebivališta odnosno boravišta, zdravstvena
ustanova koja je nad tim kliconošom obavljala zdravstveni nadzor obvezna
je o tome preko nadležnog tijela sanitarne inspekcije izvijestiti zdravstvenu
ustanovu u mjestu novog prebivališta odnosno boravišta kliconoše.

IV. PRIJELAZNE I ZAVRŠNE ODREDBE

Članak 19.

Danom stupanja na snagu ovog pravilnika prestaju važiti Pravilnik o
zdravstvenim pregledima osoba koje su preboljele trbušni tifus, bacilarnu
dizenteriju ili salmoneloze ("Narodne novine", br. 53/91) i Pravilnik
o načinu obavljanja zdravstvenih pregleda osoba koje su kliconoše
ili se sumnja da su kliconoše određenih zaraznih bolesti ("Narodne
novine" br. 6/78 i 12/88).

Članak 20.

Ovaj pravilnik stupa na snagu osmog dana od dana objave u "Narodnim
novinama".

Klasa: 011-02/94-03/07

Urbroj : 534-02-22-94-1

Zagreb. 1. ožujka 1994.

Ministar zdravstva

**prof. dr. sci. Andrija Hebrang, v. r.**

---

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 23/1994-406